| Pica de gorxa rubia |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Motacillidae |
| Xénero: | *Anthus* |
| Especie: | ***A. cervinus*** |

 |
| Nome binomial |
| '**Anthus cervinus'**(Pallas, 1811) |

A **pica de gorxa rubia** (*Anthus cervinus*) é unha ave da familia das motacílidos, que cría nas zonas de taiga e tundra de Eurasia e Alasca e pasa o inverno en zonas tropicais de África e Asia.

Descrición
----------

Son paxaros de entre 14 e 15 cm. de lonxitude, coa parte superior do corpo de cor castaña. A parte superior da cabeza e a parte superior do lombo teñen faixas lonxitudinais escuras. A rabadilla está punteada de negro. As aves adultas teñen unha gorxa de cor ferruxe moi característica. Esta coloración espállase nalgúns exemplares ata o papo e os lados da cabeza. O resto da parte inferior é amarela clara, con puntos negros no peito e nos flancos. As aves novas teñen a gorxa branca durante o seu primeiro inverno de vida, teñen unha lista superciliar e un pequeno anel ocular brancos e liñas abrancazadas no lombo.

Cantan en xeral voando. Poucas veces o fan pousados e, cando se da o caso, só por períodos curtos.

Distribución e hábitat
----------------------

A area de cría abrangue a tundra boreal e a taiga dende Escandinavia ata a península de Chukchi e a costa oeste de Alasca. Viven principalmente en áreas pantanosas baixas e abertas, con arbustos de folla caduca. Durante as migracións vense en áreas húmidas sen árbores, pero tamén en zonas secas e campos labrados.

Non hai cifras exactas do número de exemplares desta especie pero a IUCN non a considera especie ameazada.

Reprodución
-----------

Fan os niños no chan entre a vexetación, e poñen os ovos entre finais de maio e comezos de xuño. A posta varía entre 4 e 7 ovos, que chocan durante uns 10 a 13 días. Incuba case exclusivamente a femia, que é alimentada polo macho durante esta época. Os polos tardan entre mes e medio e dous meses en poderen voar.

Migracións
----------

Chegan ás áreas de cría entre agosto e setembro. Os exemplares que crían ó leste da área de distribución, pasan o inverno no sueste de Asia; os outros en Exipto e sobre todo ó sur do Sáhara, no Sahel e na sabana.

Notas
-----

1. ↑  BirdLife International (2012). "*Anthus cervinus*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 de novembro de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pica de gorxa rubia*** |

|  |  |
| --- | --- |
|  | Wikispecies posúe unha páxina sobre:  ***Pica de gorxa rubia*** |

### Bibliografía

* Lars Svensson, Peter J. Grant, Killian Mullarney, Dan Zetterström: *Der neue Kosmos Vogelführer*. Kosmos, Stuttgart; 1999: S. 250-251. ISBN 3-440-07720-9
* Einhard Bezzel: *Kompendium der Vögel Mitteleuropas. Passeres - Singvögel*. Aula, Wiesbaden, 1993: S. 91-95. ISBN 3-89104-530-1

### Ligazóns externas

* A pica de gorxa rubia na lista vermella de especies ameazadas da IUCN

|  |  |
| --- | --- |
| Control de autoridades | 
* Wd: Q241347
* GEC: 0201519

 |

|  |  |
| --- | --- |
| Identificadores taxonómicos | 
* ADW: Anthus\_cervinus
* Avibase: 319D044A667563CD
* BioLib: 8843
* BirdLife: 22718560
* Dyntaxa: 102120
* eBird: retpip
* EOL: 45511052
* EUNIS: 883
* FE: 97420
* FE-New: ID
* GBIF: 2490283
* GlobalSpecies: 832301
* GNAB: red-throated-pipit
* iNaturalist: 13721
* IRMNG: 11164831
* ITIS: 178498
* IUCN: 22718560
* NBN: NHMSYS0000530153
* NCBI: 45805
* Soortenregister: 139603
* TAXREF: 3729
* WoRMS: 212689
* Xeno-canto: Anthus-cervinus

 |

|  |  |
| --- | --- |
| Identificadores | 
* UMLS: C1082852

 |